**ЧУВАРИ НАРОДНЕ ТРАДИЦИЈЕ И ОБИЧАЈА**

ПРОЈЕКТНА НАСТАВА У ПЕТОМ РАЗРЕДУ

НАЗИВ ПРОЈЕКТА: **Сајбер опанак**

(Обрада народне књижевности кроз пројектну наставу: лирске народне песме, Вук Стефановић Караџић: Живот и обичаји народа српског)

**ЦИЉ ПРОЈЕКТА**: Идентификација, неговање и чување националног и језичког блага, колорита и разноврсности

**Операционализовани исходи који се остварују током реализације пројекта**:

Ученици ће бити у стању да:

\* илустурју веровања, обичаје, начин живота и догађаје из прошлости

\* уважавају националне вредности и негује српску историјску баштину

\* развијају имагинацијски богате асоцијације

\*уоче особености лирске народне поезије

**Продукт(и) пројекта**: филм, изложба, стрипови, сценски наступ

**Дужина трајања пројекта:** 5 месеци (18 часова)

**Активности ученика током пројекта**: Бирају област коју ће проучавати у оквиру теме

(дају иницијативу у складу са сопственим интересовањима и способностима).

Ученици подељени у групе договарају се о фазама рада (једна група прави

филм на основу прикупљљеног материјала – обрађено народно стваралаштво,

сакупљене приче о обичајима некада и сада), друга група израђује стрипове

(дигитални стрипови и цртани стрипови) и трећа група се припрема за

сценски наступ (представа о изабраном обичају: свадба, слава, моба...); Траже решење

проблема (самостално прикупљају релевантне информације, снимају и прикупљају

приче о животу људи у прошлости, осмишљавају сценски наступ: реквизите,

сценографију, костиме). На бази свих сазнања до којих су дошли током

процеса рада на пројекту израђују паное са стриповима, дигиталне приче, приказују

представу другарима из других одељења, родитељима, наставницима и учествују

у вредновању и самооцењивању резултата рада.

**Активности наставника током пројекта**: Планира и припрема пројектну наставу, одређује циљ, формира групе на основу интересовања и способности ученика, сугерише ученицима где да траже информације, како да анализирају прикупљене податке, подстиче их на стваралачко истраживање, помаже им око текста за драматизацију, подстиче сарадњу и тимски рад ученика, помаже ученицима да превазиђу неочекиване проблеме и ситуације и заједно са ученицима вреднује резултате процеса и пројекта.

**Начин презентације пројекта:** По завршетку пројекта организује се приредба на којој се изводи представа, а сцена је украшена паноима на којима су изложени стрипови ученика и презентује се филм.

**Начин укључивања окружења у пројекат**: Приликом прикупљања материјала ангажује се породица (баке, деке, комшије...), тражи се помоћ од локалних и школских библиотекара, од представника културно – уметничких друштава тражи се помоћ у вези са костимима, ношњама...

**Потребни ресурси**: породица, експерти, библиотеке, музеји, етнографске збирке, Интернет, камера, телефон, културно – уметничка друштва...

**Планирани начини вредновања пројекта:**

На завршној приредби се анкетира публика путем књиге утисака; присутни ученици дискутују (међусобна процена) и самопроцена (ученици који су учествовали у пројекту на основу личног искуства говоре о својој улози у оквиру групе, залагању, проблемима на које су наилазили, начинима на који су их превазилазили, говоре како би сада исти задатак урадили са стеченим искуством), а присутни наставници оцењују квалитет часа (оствареност циља часа, продукте пројекта, постављају ученицима питања која се односе на тему коју су обрађивали).

**Пројектне активности**

\*Ученици петог разреда обрађују народну књижевност (лирске песме; фолклорне

форме, бајке, читају одломке из Вуковог дела „Живот и обичаји народа српског“) и

тако се упознају са животом и обичајима српског народа.

\*Добијају задатак да интервјуишу експерте (да им комшије, баке, деке... испричају

неки обичај, бајку, информишу се о играма деце некада, да сазнају каква се

музика слушала, како су се неки послови обављали...)

\*Сортирање и сређивање прикупљеног материјала, повезивање са обичајима данас, прављење паралеле и подела у групе

\*Једна група ученика од прикупљеног материјала прави филм/презентацију/новине;

друга група црта стрипове/ карикатуре (у форми цртежа, ликовних радова; али и у дигиталном облику) и трећа група бира један обичај који ће приказати кроз драмски текст (ученици костимирани, користећи народну књижевност, прикупљени материјал представљају неки српски обичај)

**Међупредметне компетенције:**

* Сарадња
* Комуникација
* Естетичка компетенција
* Дигитална компетенција
* Компетенција за учење

**Међупредметна корелација:** Историја, Музичка култура, Ликовна култура, Верска настава, Географија, Информатика

***ПРАЋЕЊЕ И ВРЕДНОВАЊЕ***

Показатељи на основу којих може да се процени успешност пројекта:

* Ученици умеју да повежу текстове обрађене из народне књижевности са резултатима истраживачких задатака до којих су дошли анкетирајући и снимајући породицу и експерте (то се може утврдити усменим испитивањем, разговором)
* Ученици умеју да закључе који су обичаји остали исти до данас, а шта се све променило (функционално знање). На тај начин сопствено искуство могу да повежу са градивом које обрађују
* Моћи ћемо да пратимо употребу дигиталне технологији која је деци доступна и коју радо користе и тиме им дамо путоказ на који се све начин може користити у едукативне сврхе
* Успешност изведене представе (да ли је обухватила све сегменте одабраног обичаја; да ли су костими и сценографија адекватни; да ли су публици пренели поруку...)